ΓΡΑΠΤΗ ΕΡΩΤΗΣΗ E-2395/99

υποβολή: Roberto Bigliardo (TDI) προς την Επιτροπή

(16 Δεκεμβρίου 1999)

Θέμα: Περιορισμός της ελευθερίας της συνδικαλιστικής δράσεως τωνπαλλήλων της Επιτροπής

Στις 13 Οκτωβρίου 1999, ο ερωτών πληροφορήθηκε ότι η Επιτροπή ενέκρινε έγγραφο που παρουσίασε ο Επίτροπος, κ. Kinnock, με το οποίο προβλέπεται ουσιαστικός περιορισμός της ελευθερίας της συνδικαλιστικής δράσεως τωνπαλλήλων της Επιτροπής δια της θεσπίσεως νέων και αδικαιολόγητων κριτηρίων εκπροσώπησης στις συνδικαλιστικές οργανώσεις που έχουν ήδη αναγνωρισθεί επισήμως σε επίπεδο συνομιλητή.

Τα νέα αυτά κριτήρια, σύμφωνα με πληροφορίες που έχουν διαρρεύσει ανεπισήμως, οδηγούν μέχρι το «φακέλωμα» τωνπαλλήλων και των εγγεγραμμένων ατόμων στις διάφορες συνδικαλιστικές οργανώσεις.

Λαμβάνονταςπόψη τα ανωτέρω, ερωτάται ο Πρόεδρος PRODI κατά πόσο αληθεύουν τα ανωτέρω και, σε καταφατική περίπτωση, πώς εξηγεί το γεγονός ότι η Επιτροπή ενέκρινε παρόμοια γραμμή συμπεριφοράς η οποία παραβιάζει, μαζί με την ελευθερία της συνδικαλιστικής δράσεως, και τα στοιχειωδέστερα δικαιώματα απόρρητου όσον αφορά τις επιλογές των εργαζομένων;

Απάντηση του κ. Kinnock εξ ονόματος της Επιτροπής

(6 Ιανουαρίου 2000)

Η Επιτροπή δεν έχει πρόθεση να περιορίσει τα δικαιώματα των επαγγελματικών και συνδικαλιστικών οργανώσεων και το γεγονός αυτό έχει επανειλημμένως τονιστεί.

Τα Αξιότιμα Μέλη του Κοινοβουλίου δεν πρέπει να δίνουν βάση σε «διαρροές» ή φήμες. Η πλήρης πρόταση της Επιτροπής δημοσιεύθηκε στις 13 Οκτωβρίου καιπάρχει στο internet στη θέση http://www.cc.cec/home/admref/en/refdoc.html.

Όπως αναφέρεται στην εν λόγω πρόταση της Επιτροπής για μια νέα συμφωνία πλαίσιο με τα συνδικάτα (άρθρο 1): «Η Επιτροπή διαβεβαιώνει, ιδίως, ότι στηρίζει τις γενικές αρχές σχετικά με το ρόλο και τις αρμοδιότητες των συνδικαλιστικών και επαγγελματικών οργανώσεων αποσκοπώντας στη συμμετοχή τους με τον πλέον διαφανή, δημοκρατικό και αποτελεσματικό τρόπο στη ζωή του θεσμικού οργάνου και, μεταξύ άλλων, στη διαδικασία μεταρρύθμισης που έχει αναλάβει η Επιτροπή». Η Επιτροπή θεωρεί ότι ο κοινωνικός διάλογος είναι σημαντικός για τις καλές σχέσεις εργασίας και για την εξασφάλιση αποτελεσματικής εκπροσώπησης του προσωπικού.

Το παρόν σύστημα βασίζεται ωστόσο στην από 25 έτη συναφθείσα συμφωνία πλαίσιο η οποία δεν λειτουργεί πλέον αποτελεσματικά ως προς τις σημερινές ανάγκες της Επιτροπής. Είναι λογικό, επομένως, να γίνουν αλλαγές οι οποίες είναι αναγκαίες και ανταποκρίνονται στα επαγγελματικά συμφέροντα όλων.

Το Αξιότιμο Μέλος του Κοινοβουλίου γνωρίζει ότι η αρχή της «αντιπροσωπευτικότητας» εφαρμόζεται σε πολλά κράτη μέλη και σε άλλες δημοκρατίες προκειμένου να εξασφαλιστεί ότι τα πορίσματα και οι διαβουλεύσεις των συμφωνιών θα είναι αποτελεσματικές και θα βασίζονται στο ότι μία οργάνωση αντιπροσωπεύει ένα σημαντικό ποσοστό του προσωπικού.

Οι κύριοι στόχοι των προτάσεων της Επιτροπής είναι να αποσαφηνιστεί ο ρόλος της κεντρικής επιτροπής προσωπικού και των συνδικάτων στις συζητήσεις με τη διοίκηση και να διαμορφωθεί μία αποτελεσματική δομή για τις εν λόγω συζητήσεις" να καθοριστεί σαφώς ποια κατηγορία θεμάτων μπορεί να αποτελέσει αντικείμενο των συζητήσεων («διαπραγματεύσεων») μεταξύ της διοίκησης και των συνδικάτων και τι διαδικασία πρέπει να προβλέπεται για να αντιμετωπιστούν τα εν λόγω θέματα" να εξασφαλιστεί ότι στις συζητήσεις με τα συνδικάτα λαμβάνεταιπόψη δεόντως η αντιπροσωπευτικότητά τους" και να εξασφαλιστεί ότι ηποστήριξη που παρέχει η διοίκηση στους διάφορους συμμετέχοντες στον κοινωνικό διάλογο (συνδικάτα, επιτροπή προσωπικού) όσον αφορά τον αριθμό των αποσπασμένωνπαλλήλων αντιστοιχεί με τον ρόλο που διαδραματίζουν στον εν λόγω διάλογο.

Δενπάρχει απολύτως καμία πρόταση για καταχώρηση των ονομάτων των μελών των συνδικαλιστικών οργανώσεων ως μέσο για την εξακρίβωση της αντιπροσωπευτικότητας. Στην πρόταση μεταρρύθμισης περιλαμβάνεται ένα σύστημα ελέγχου με το οποίο θα μπορεί να εξακριβωθεί ο αριθμός των μελών ενός συνδικάτου και κάθε συνδικάτο μπορεί να αναφέρει τον αριθμό των ατόμων που εκπροσωπεί. Στην πρόταση αναφέρεται

ωστόσο, σαφώς, ότι δενπάρχει καμίαποχρέωση των συνδικάτων να χρησιμοποιήσουν ένα τέτοιου είδους σύστημα. Μπορούν να χρησιμοποιηθούν εναλλακτικές λύσεις για την παροχή ορθών αριθμητικών στοιχείων. Ορισμένοι συνδικαλιστές εξετάζουν ήδη το ενδεχόμενο να ανατεθεί ο προαναφερόμενος έλεγχος σε ένα ανεξάρτητο πρόσωπο ή φορέα. Κατά γενικό κανόνα, αναγνωρίζεται ότι τα ίδια τα μέλη των συνδικαλιστικών οργανώσεων έχουν συμφέρον να γνωρίζουν πόσοι από τους συναδέλφους τους ανήκουν στην οργάνωσή τους.

Δεν έχει γίνει πρόταση από την Επιτροπή η οποία να παραβιάζει την ελευθερία του συνεταιρίζεσθαι ή τα αστικά δικαιώματα που προστατεύουν το απόρρητο. Οι ισχυρισμοί ότι έχειποβληθεί τέτοια πρόταση είναι τελείως ανυπόστατοι.